Resi Wisrawa punika pandhita ingkang linangkung. Garwa jaka-rara asma Dewi Lokati inggih Dewi Lokawati, putranipun Prabu Lokawana, Ratu ing nagari Lokapala. Peputra kakung namung satunggal, asma Raden Wisramana. Sareng sampun dewasa, jumeneng Nata ing nagari Lokapala, nggentosi ingkang eyang Prabu Lokawana. Limrahipun Resi Wisrawa kaanggep pandhita ingkang thukmis, tandhanipun ngantos karsa nglamar Dewi Sukesi kangge ingkang putra Prabu Wisrawa (Prabu Danaraja), wekasan kagarwa piyambak. Nanging menggah wigatosipun, mboten makaten Jawata badhe anitahaken umat ingkang punjul ing apapak mrojol ing akerep, inggih punika Dasamuka. Sanesipun wijinipun Resi Wisrawa mboten wonten ingkang kiyat. Samanten ugi wadhahipun kedah Dewi Sukesi, trah Bathara Brama. 2) Prabu Wisrawana (Prabu Danaraja) Prabu Wisrawana dupi midhanget pawartos bilih Dewi Sukesi kagarwa dening ingkang rama, sakalangkung krodha ing panggalih, ngantos purun mengsah ingkang rama, tegel badhe nyedani. Enggal kasapih dening Hyang Narada. Hyang Narada ngandika, yen Prabu Danaraja anggenipun mboten narimakaken Dewi Sukesi kagarwa ingkang rama Resi Wisrawa, punika leres, nanging anggenipun timindak tega, tegel, wani mring sudarma, tetep 49